- Sam
- <
- 120
- >

Sam Kratrtqki-esz'-nzpnu-li (120)
Ncblo Ngr Nrwx
Nabz kx nzngrnelzngr Jerusalem mz nzangiongr.
1 Mzli kc tqmnc-ngrne mz nzkxpungr, kqlex Yawe,
X ayzlu-ngrmle natqnge.
2 Rpibo bade kx, “Yawe, arlapxbz ninge
Mz leplz kxnzpokiang x nzesabrng.”
3 ?Nimu leplz kxnzpokiang,
Krlzpeamu da kx nawaisrngr Yawe nimu?
4 Sa na-ayrplapx-zlwzle nimu
Mz nipna sc ncblo ngr vea x mz nyr kxpq zlwz.
5 Nzmnc-lxblr-krgu trka-zlwzm bange,
Apule kx mnckr badr leplz kxdrka'-ngrng.
6 Mzli boitx zlwz mnctibo bamu,
Nimu leplz kcng tzpxtxpx-ngrdr nrwx.
7 Dekc mzli kc tqryapwxtr-ngrne mz nrwx,
Suti alzu drtwrmu nzotangr.

- Sam
- <
- 120
- >

© 2008 Wycliffe Bible Translators, Inc.